པར་བསམ་ནས་གླུ་་་་་་་
འདི་ལྟར་བླངས་སོ། །
ཨོཾ་མ་ཎི་པདྨེ་ཧཱུྃ་ཧྲཱིཿ
གླུ་ཨ་ལ་ལ་མོ་ཨ་ལ་ལེན། །
གླུ་ཐ་ལ་ལ་མོ་ཐ་ལ་ལེན། །
ཡར་མཁྱེན་ཡར་ལ་ལན་གསུམ་མཁྱེན། །
གནམ་གྱི་འབྲུག་ལྷ་དཀར་ཆེན་མཁྱེན། །
མར་མཁྱེན་མར་ལ་ལན་གསུམ་མཁྱེན། །
ས་ཡི་སྟག་ལྷ་ཁྲ་བོ་མཁྱེན། །
ཕར་མཁྱེན་ཕར་ལ་ལན་གསུམ་མཁྱེན། །
ཕར་ཐེའུ་རྭ་ཁྲ་དགུ་མགྱོགས་མཁྱེན། །
499

དགྲ་ལྷའི་ཁྲབ་རྫོང༌།
ཟངས་རི་བྲག་དམར་ཁ་ཡ་ལས། །
ཕོ་བདུད་བཙན་སྐྱ་དམར་ཁ་ཡ་ལས། །
མཆོད་པའི་དུས་ལ་ཤར་སེ་ཤོག །
ས་འདིའི་ས་ངོ་མ་ཤེས་ན། །
རྗེ་རྒྱལ་པོ་བཞུགས་པའི་ས་ཆ་རེད། །
ས་སྐྱིད་པོ་མེ་ལོང་ཡར་འཁྱིལ་ལ། །
རྫོང་བཙན་པོ་ནམ་མཁའི་སྙིང་རྫོང་ལས། །
ཁྲབ་རྫོང་སྟོང་རི་འབུམ་ཐུབ་རེད། །
ཁྲབ་རྫོང་སྟོང་རི་འབུམ་ཐུབ་ལ། །
ནུབ་ཀླུ་བདུད་རྒྱལ་པོའི་ཕོ་བྲང་རེད། །
1
རྒྱལ་རབས་བཞི་ཡི་ཕོ་བྲང་རེད། །
གཏེར་ཁ་བཅུ་གསུམ་འཛོམས་ས་རེད། །
རྗེ་རྒྱལ་བོ་དབང་ཐང་མཐོ་ས་རེད། །
1
དམག་ཁྲ་མོ་ཁ་ཞེང་ཆེ་ས་རེད། །
ནང་བློན་ཆེན་སྐུ་རྗེ་དར་ས་རེད། །
བདུད་སྡེ་དམར་ནག་བཅུ་གསུམ་ཡོད། །
སྟོབས་མངའ་ཐང་ཆེ་ལ་དེ་འདྲ་ཡོད། །
ང་འདྲ་ང་ངོ་མ་ཤེས་ན། །
ང་རྒྱལ་རབས་བཞི་ཡི་བློན་རྒན་ཡིན། །
500

སིང་སིང་ཁྲི་ལྷ་ཕྱི་མར་དྲངས།
བློན་རྒན་བྱ་ཁྲི་ཕོ་དཀར་ཟེར། །
རྒྱལ་རབས་གསུམ་གྱི་འགྲོ་འདུག་དང་། །
བུ་རྟ་དམག་གི་བསྒྲིག་བཀོད་དང་། །
བདུད་སྡེ་སྐྱོང་བའི་ཇུས་གཞི་དེ། །
ང་བློན་རྒན་མ་འཐེན་ཟེར་བ་མེད། །
ཉི་མ་དགུ་ཉིན་ལོ་ཐོག་ལ། །
ལྷ་དགའ་རབ་དབང་ཕྱུག་ལུང་བསྟན་བབས། །
གནམ་ཐེའུ་བར་ཐེའུ་ས་ཐེའུ་གསུམ། །
གསར་ཚིག་གསུམ་ལུང་བསྟན་བབས་ཐལ་ཟེར། །
ཁྲ་བོ་དམག་བཀོད་སྒྲིག་ནས་ཐལ། །
དམའ་ཡུལ་སྟོད་ལ་སོང་ནས་ཡོད། །
འཐབ་འཁྲུག་མི་ལོ་གཉིས་ལ་བྱས། །
ཐ་མའི་མི་ལོ་གསུམ་པ་ཡིན། །
ཇི་དགའ་བློན་རྒན་ང་ཡིས་ཤེས། །
ཁ་སང་ཁེ་ཉིན་ཉི་མ་ལ། །
རང་སར་མདའ་ཡིག་དྲངས་ནས་ཡོང་། །
ཡིག་མཁྱེར་ཁ་བ་འབབ་འབབ་བྱས། །
བཀའ་ཤོག་སེར་བ་འདུས་འདུས་བྱས། །
ང་རྒན་པོ་ས་ཐག་རིང་དང་གཅིག །
501

དགྲ་ལྷའི་ཁྲབ་རྫོང་།
ང་རྒན་པོ་ལོ་ན་རྒས་དང་གཉིས། །
འདི་ཡིན་ཡང་མྱུར་མོར་ཡོང་བ་ཡིན། །
མ་གཡེང་ང་ཡི་གླུ་ལ་ཉོན། །
11
ཡིན་ལུགས་གཏམ་ཞིག་བཤད་རྒྱུ་ཡོད། །
དམག་གང་ཡོད་ཕྱིར་འཐེན་བྱས་ན་བསམ། །
ལོ་ངོ་གཉིས་ལ་ཕྱིར་འཐེན་གྱིས། །
རྟ་མགྱོགས་པ་ཇི་ཡོད་དེ་དུས་འགྲོ། །
བུ་དཔའ་བོ་ཇི་ཡོད་དེ་དུས་འགྲོ། །
མ་ངན་ཇོ་རུའི་དམག་ཤོག་དེ། །
བཙན་པོ་ས་བཙན་མ་བཟུང་གོང་། །
བདུད་ལས་དམག་སོང་ནས་འཛིན་རྒྱུ་བསམ། །
མ་ངན་འགོག་ཚ་ཇོ་རུ་དེ། །
མཚན་སྙན་གྲགས་ཐོག་སེར་འཁྲིགས་འཁྲིགས་རེད། །
ཁྲ་བོ་གླིང་གི་དམག་དཔུང་ནང་། །
དཔའ་བོ་སྟག་འདྲ་གཟིགས་འདྲ་ཡིན། །
ང་ཉེ་ཉེ་ས་ལ་མ་སོང་ཡང་། །
རིང་རིང་རྣ་བའི་གོ་ཚོད་ཡོད། །
ཕྱོགས་བཞིའི་རྒྱལ་ཁག་བླངས་ནས་ཡོད། །
རྫོང་ཆེན་གང་མང་ཕབ་ནས་ཡོད། །
502

སིང་སིང་ཁྲི་ལྷ་ཕྱི་མར་དྲངས།
དཀར་པོ་བསྟན་པ་སྐྱོང་མི་ཟེར། །
ཉི་མ་ད་ལོ་འཐབ་ཟེར་ན། །
གཟའ་དང་སྐར་མ་མི་འཕྲོད་འདོད། །
ཆག་སྒོ་ཆེན་པོ་ཡོད་པར་འདོད། །
ང་བློན་ཆེན་བསམ་ཚོད་དེ་འདྲ་ཡོད། །
ལས་ཇི་བྱེད་རྒྱལ་བློན་གཏམ་གླེང་མཛོད། །
གླུ་གོ་ན་རྒྱལ་བློན་ཐུགས་ལ་ཞོག །
མ་གོ་གླུ་ལ་འགྲེལ་བ་ཞུ། །
ཞེས་ཕྱག་གསུམ་གྱིས་བསྡད་པ་ན་བློན་པོ་གཞན་པས་དེ་བདེན་་་
པར་འདོད་ཀྱང་། སྐབས་དེར་རྒྱལ་པོ་ཤིན་ཏུ་ཁྲོས་ནས་ངོ་སྟོད་རྫ་ལ་
གྲིབ་སོ་གྱོན་འདྲ། ངོ་སྨད་ལ་ཁྲག་མཚོར་རླངས་པ་འཕྱུར་འདྲ་ཞིག་
ཇ་ཡུན་ཙམ་གྱི་
བྱས་ནས་ཡུན་ཙམ་ལ་ཁ་གྲག་རྒྱུ་མེད་པར་བསྡད།
རྗེས་ནས་ང་རྒྱལ་དང་ཁོང་ཁྲོ་མཉམ་དུ་ལངས་ནས། སྔོན་ལ་ཕམ་ཁ་
ཅུང་ཙམ་ཡོད། ཚེ་གཅིག་ཕམ་པ་ག་ལ་ཡོད་ཟེར་ཞིང་། གླུ་ལེན་མེད་
པར་བཀའ་བགོས་ཏེ། ལྷ་དགའ་རབ་དབང་ཕྱུག་གི་ལུང་བསྟན་དང་
གནམ་ཐེའུ་ཡི་གསར་ཚིག་ལ་ནོར་བ་མེད། བློན་རྒན་འདིའི་གླུ་ལེན་
དེ་མི་དགོས་སྨྱོ་གཏམ་ཡིན། དེ་རིང་ནས་བཟུང་མི་ལོ་གསུམ་ལ་
ཁྲིམས་ལ་སྦྱོར་ཟེར་ཞིང་། ཉིན་གསུམ་གྱི་རྗེས་སུ་བྲག་ལྷ་མེ་འབར་
སྟག་ལྷ་བུ། སྟག་དམར་འཕྲུལ་ལྷ། ཇ་རི་རྒོད་པོ་དམར་པོ། སིང་སིང་
503

དགྲ་ལྷའི་ཁྲབ་རྫོང༌།
ལྕགས་ལྷ་བུ། ལྷ་ཆེན་སྟོབས་རྒྱས་ཡ་མེད་བཅས་ཀྱིས་སྟོང་དམག་རེ་
ཁྲིད་ནས་འགྲོ་རྒྱུའི་བཀའ་བབས། ཐམས་ཅད་ཀྱིས་གསེར་དངུལ་
རིན་པོ་ཆེ་ཡི་བཤགས་པ་བྱས་ཏེ་བློན་རྒན་དེ་ཁྲིམས་མི་སྦྱོར་བར་ཞུས་
པས། བློན་རྒན་དེ་ལོ་གསུམ་གྱི་ཁྲིམས་ཐག་ལྷོད་དེ་དམག་ལས་རྒྱང་
འཕུལ་བྱས་པའི་བཀའ་བབས་ཤིང་། ཐམས་ཅད་དགའ་སྤྲོ་ཡིས་གླིང་
དཀར་སྟོད་ཀྱི་ས་མཚམས་སོ་སོར་དམག་ལ་ཆས་སོ། །
སྐབས་དེར་གླིང་དམག་གིས་མཁར་རྫོང་བཙན་བཟུང་བྱས་ནས་་
ཟླ་གཅིག་འགོར་བའི་གོང་མཚམས་དེ་ལ། གླིང་དམག་དེ་གོང་མ་ལྷ་
ཡི་ལུང་བསྟན་མེད་ན་དམག་ལ་ཆས་མི་རུང་བས། རི་ལ་སོ་བ་དང་
ལུང་ལ་ཉུལ་མ་བྱས་ཏེ་གྲག་འགུལ་མེད་པར་བསྡད་ཡོད་པའི་མཚན་་་
ཐུན་ཞིག་ལ། ནམ་ཐོ་རངས་སྐར་ཆེན་ཤར་པའི་དུས་མཉམ་གཅིག་
ཏུ། མ་ཨ་ནེ་གོང་སྨན་རྒྱལ་མོས་སྦྲང་མ་ཞིག་ཏུ་སྤྲུལ་ཏེ་གླང་དཀར་
སྟོད་ལ་ལུང་བསྟན་གྱི་གསུང་ཚིག་འདི་ལྟར་གནང་ངོ་། །
ཨོཾ་མ་ཎི་པདྨེ་ཧཱུྃ་ཧྲཱིཿ
གླུ་ཨ་ལ་ལ་མོ་ཨ་ལ་ལེན། །
གླུ་ཐ་ལ་ལ་མོ་ཐ་ལ་ལེན། །
ལྷ་ཡར་མ ཁྱེན་ཚངས་པ་དཀར་པོ་མཁྱེན། །
མར་མཁྱེན་ཀླུ་རྒྱལ་གཙུག་ན་མཁྱེན། །
ཕར་མཁྱེན་གཉན་ཆེན་གེ་མཛོ་མཁྱེན། །
504

སིང་སིང་ཁྲི་ལྷ་ཕྱི་མར་དྲངས།
མ་གཅིག་མཁའ་འགྲོ་སྡེ་ལྔ་མཁྱེན། །
ས་འདིའི་ས་ངོ་མ་ཤེས་ན། །
ཤར་ཁྲ་བོ་གླིང་གི་ཡར་ཐང་རེད། །
ནུབ་ཀླུ་བདུད་རྒྱལ་གྱི་མར་ཐང་རེད། །
རྒོད་པོས་དཔའ་རྟགས་འཇོག་ས་རེད། །
ནུས་མེད་རང་སྲོག་གཅོད་ས་རེད། །
མ་གཉིད་མ་གཉིད་ཕ་ཡི་བུ། །
ལྷ་སྲས་དགྲ་ལྷ་རྩེ་རྒྱལ་ལགས། །
དེ་རིང་ཨ་ནེ་གླུ་ལ་ཉོན། །
མཁར་དངུལ་ཆུ་ཁྲོ་རྫོང་ནང་རོལ་ལས། །
ཁྱོད་ཡར་ལ་བལྟས་ནས་ཉན་རྒྱུ་གྱིས། །
ནུབ་ཀླུ་བདུད་རྒྱལ་པོ་ཟེར་པ་དེས། །
ཁྲི་དམག་བཞི་དེ་ཡོང་བཤད་གདའ། །
རི་ཐང་དམག་དེ་འདྲེས་ལེ་ཡོད། །
གླིང་དཀར་སྟོད་ལ་ཐོན་ཉེན་ཡོད། །
དུས་ད་ལོ་ལོ་འཁོར་གསུམ་པ་འདིར། །
1
ཁྲབ་རྫོང་སྟོང་རུ་འབུམ་ཐུབ་དེ། །
གླིང་དཀར་སྟོད་ལ་ལེན་དགོས་འདུག །
བཀའ་ཡང་དག་ཁྱོད་ལ་བབས་ནས་ཡོད། །
505

དགྲ་ལྷའི་ཁྲབ་རྫོང༌།
གོང་མ་ལྷ་ཡི་ལུང་བསྟན་དང་། །
སེང་ཆེན་རྒྱལ་པོའི་བཀའ་བཀོད་གཉིས། །
འགྲིག་པ་ཉི་ཟླ་ཁ་སྤྲོད་རེད། །
སྐྲག་འཇིག་སྣང་མི་དགོས་ལྷ་ཡི་བུ། །
གོང་མ་ལྷ་ཡི་མགོན་སྐྱོབ་ཡོད། །
གེ་སར་རྒྱལ་པོའི་རྫུ་འཕྲུལ་ཡོད། །
ཉི་མ་སང་དང་གནང་དང་གསུམ། །
གཞིས་ཀྱི་ལྷ་ཉི་དཀར་པོ་ལ། །
འབྲུ་ཡི་སྒ་སྡེ་ཆོས་སྐྱོང་དང་། །
དར་རྗེ་སེང་སྟག་ཨ་དོམ་གཉིས། །
དཔའ་ཚ་ཞང་འདན་མ་བྱང་ཁྲ་གསུམ། །
དཔུང་རོགས་སོག་བློན་ཐོག་འཕེན་དང་། །
སོག་གི་རྟ་དམར་སྟོབས་ཆེན་དང་། །
ཤན་ཚ་བུ་ཡི་གློག་དམར་དང་། །
འཇང་ཕྲུག་གཡུ་ལྷ་ཐོག་འགྱུར་དང་། །
ཟེར་བའི་ཉི་འབུམ་དར་ཡག་དང་། །
འོམ་བུའི་གནམ་ལྷ་སྐར་རྒྱན་དང་།
འོམ་བུའི་དུང་འཕྲུ་དཀར་པོ་དང་། །
ད་དུང་དེ་ཡིས་ག་ལ་ཚད། །
506

སིང་སིང་ཁྲི་ལྷ་ཕྱི་མར་དྲངས།
ཁྲོ་རྒྱལ་བུ་ཡི་བེར་དམར་དང་། །
མོན་སྐྱོང་སྟག་ལྷ་ཁྲི་དཀར་དང་། །
1
བྱང་བྱེ་རུའི་ཨ་སྟག་ལྷ་མོ་དང་། །
ད་དུང་དེ་ཡིས་ག་ལ་ཚད། །
འདན་ཕྲུག་ད་ར་ཁ་ཆེ་དང་། །
འདན་སྲས་གཡུ་རྨོག་འབུམ་ཐུབ་དང་། །
ཧྲག་རྟུལ་རྟ་དམག་མྱུར་དུ་སྒྲིགས། །
ཁྲབ་དང་འཁོར་གསུམ་འདང་ལེ་དགོས། །
རྨོག་དང་དར་འཕྲུ་འདང་ལེ་གྱིས། །
དེ་གསུམ་བཀོད་སྒྲིག་ལ་མོ་གྱིས། །
ཉི་མ་དྲུག་གི་དགོང་མོ་ལ། །
གུང་མ་ལྷ་ཡི་ལུང་བསྟན་ཡོད། །
གཉོམ་ཆུང་མགོ་རྡུང་བྱེད་རྒྱུ་མེད། །
རྒྱུ་རྔམ་པས་འཕྲོག་བཅོམ་ཆོག་ལེ་མིན། །
གླུ་གོ་ན་རྣ་བའི་དཀྱིལ་ལ་ཞོག །
ང་ཨ་ནེ་ལུང་བསྟན་དེ་ལྟར་ཡིན། །
དགྲ་ལྷ་དཔུང་གི་ཐུགས་ལ་ཞོག །
ཅེས་མཐོ་ནམ་མཁའ་ཡངས་པའི་འཇའ་འོད་ཀྱི་གུར་ཁང་ལས་་་་
མི་སྣང་བར་གྱུར་རོ། །
507

དགྲ་ལྷའི་ཁྲབ་རྫོང༌།
དེའི་ཕྱི་ཉིན་ལ་མཁར་རྔ་ཡིས་སིལ་སིལ་དང་དུང་མོ་ཆེ་ལ་རྒྱང་་་་
འབུལ་གྱིགྱིས། དགྲ་ལྷ་རྩེ་རྒྱལ་གྱིས་དམག་གི་རུ་གྲལ་ལྷན་དུ་བསྡུས་
ཤིང་། རྒྱལ་བློན་དང་དཔའ་རྟུལ་རྣམས་གཡུ་རི་གོང་ཤོམ་གྱི་རྫ་ནག་
འགག་ལམ་འོག་མའི་ཟུར་ལ་འདུས་ཏེ། མ་ཨ་ནེ་གོང་སྨན་རྒྱལ་མོའི་
ལུང་བསྟན་ཆད་ལྷག་མེད་པར་ཁྱབ་བསྒྲོག་བྱས་ཤིང་། སྤྱི་དཔོན་
རོང་ཚ་ཁྲ་རྒན་སོགས་ཀྱིས་ཁྲབ་རྫོང་སྟོང་རི་འབུམ་ཐུབ་ད་ལོ་མ་ལོན་
ན་རྗེས་སུ་ལེན་དཀའ་བ་དང་། གཏེར་ཁ་གླིང་ལ་དྲངས་ནས་འཛམ་
བུ་གླིང་ལ་བགོ་བྱ་བྱེད་རྒྱུ། སྔར་ལྟར་དམག་གི་སྒྲིག་ཁྲིམས་དམ་པོ་
དང་འགག་འཕྲང་ས་བཙན་སྲུང་དགོས་པའི་བཀའ་བབས། སྐབས་
དེར་བྱང་མཆིས་པའི་ཨ་སྟག་ལྷ་མོ་དང་ཤར་བཀའ་བློན་འདན་མ་་་་་་
བྱང་ཁྲ་གཉིས་གཙོ་བྱས་པའི་དཔའ་རྟུལ་རྣམས་ཀྱིས་དཔའ་ཁས་ལེན་
གྱིས་ས་ཚན་སྲུང་བར་འཐད་ཅིང་། སྤྱི་དཔོན་རོང་ཚ་ཁྲ་རྒན་གྱིས་
གསུངས་རྒྱུར། ཨ་སྟག་ལྷ་མོ་དང་དམག་རོགས་བློན་ག་དར་ཕྱིང་
སྔོན་ནས། གཡུ་རི་ཁ་ཤའི་འཕྲང་ལམ་ན་ཡོད་པའི་བདུད་བློན་ཁྲག་
མིག་ཡ་མེད་ཀྱི་རྫོང་བཙན་གཏོར་རྒྱུ་དང་། འདན་མ་བྱང་ཁྲ་དང་
སོག་གི་ནམ་མཁའ་ཐོག་འཕེན་གྱིས་ནུབ་རྫ་ནག་བྲག་ལམ་གོང་མ་་་་་་
ལས་བདུད་བློན་སྟག་དམར་མི་དམར་བཙན་བདུད་གྱི་རྫོང་བཙན་་་་་
གཏོར་རྒྱུ། རྫ་ནག་རྡོ་རྗེའི་འགག་ལམ་ན་ཡོད་པའི་ལྷ་མེད་མཐིང་
རིལ་རྒོད་པོ་དེ་འབྲུ་སྒ་སྡེ་དང་འཇང་ཕྲུག་གཉིས ་ཀྱི ས ་ལེ ན ་རྒྱུ།
508

སིང་སིང་ཁྲི་ལྷ་ཕྱི་མར་དྲངས།
བདུད་བློན་བྱ་ཁྲི་རྒོད་པོ་དེ་གཡུ་རི་ཁ་ཤའི་མར་ཤོམ་ན་ཡོད་པས།
དར་རྗེ་སེང་སྟག་ཨ་དོམ་དང་སྟག་གཟིག་ནང་བློན་ཞལ་དཀར
གཉིས་ཀྱིས་མགོ་འཕྲུ་ལེན་རྒྱུ། དེ་མིན་བྱང་རི་མི་དམར་ཟེར་བ་དེ་
དང་སིང་སིང་ཁྲི་ལྷ་དཀར་པོ་དང་བཅས་སྟོང་དམག་བཞིའི་གདོང་་་་
ལེན་ལ། སེར་བའི་ཉི་འབུམ་དར་ཡག་དང་འོམ་བུའི་དུང་འཕྲུ་
དཀར་པོ། ནུབ་སྤྱང་རིན་ཆེན་དར་ལུ་དང་བཅས་ཁྲི་དམག་གཅིག་
གིས་ཕམ་པར་བྱེད་རྒྱུ།
གཡུ་རྨོག་ཐང་ཆེན་གྱི་རྫ་ལམ་ནས་སྤྱི་དཔོན་
དང་ལྷ་སྲས་དགྲ་ལྷ་རྩེ་རྒྱལ། རོང་ཁུ་བོ་ཨ་ཁུ་ཁྲོ་ཐུང་བཅས། འོམ་
བུའི་གནམ་ལྷ་སྐར་རྒྱུན་དང་ཁ་ཆེ་བློན་པོ་དྲན་པ་རབ་གསལ་སོགས་་
ཀྱིས་བསྐོར་ནས་དམག་གི་འགྲོ་འདུག་འཚོ་རྒྱུ་ཡི་དམག་བཀོད་ས་་་་་་་
ཚན་ལྟར་བགོས་ཤིང་། གོང་མ་ལྷ་ཡི་ལུང་བསྟན་ལ་སྒུག་ནས་ཡོད་
པའི་སྐབས་དེར། ཕྱི་ཉིན་རི་ལ་ཉི་རྩེ་རྒྱབ་པ་དང་ལྷན་དུ་ནེའུ་ཆུང་
ལུ་གུའི་ཚར་ཡག་གྲོ་ལོ་ལྷ་དཀར་པད་མཛེས། ཕ་ཆེན་རག་བཟའ་
དགེ་མཚོ་བཅས་གླིང་མ་སྲུ་མོ་སྨན་རྣམས་ཀྱིས་དམག་གི་སྐྱེལ་མ་ཡི་རི་
བསང་དུ་བས་ནམ་མཁའ་ཁེབ་པ་ཞིག་ཕུལ་ཅིང་། རྒྱ་དར་དྲི་མ་མེད་
པ་རེ་ཕུལ་ཏེ་ཇ་འདྲེན་དང་ཆང་འདྲེན་བྱས་པ་ན། རྨ་ཡུལ་སྟོད་ནས་
ནོམ་པ་གཡང་ལ་འགུག་མི། དགྲ་རྒུ་ཆམ་ལ་འཕབ་མི། འཛམ་གླིང་
སེང་ཆེན་རྒྱལ་པོས་མཁྱེན་ཞིང་། འདི་ལྟར་བསྡད་ན་ག་ལ་འགྲིག་
བསམ་ཏེ་ལམ་སྲང་ཨ་མྱེ་རྨ་ཆེན་སྤོམ་རའི་སིལ་དུ་འཛུལ་ནས།
རྨ་
509

དགྲ་ལྷའི་ཁྲབ་རྫོང༌།
ཨ་
ཆེན་སྤོམ་ར་ལ་གནས་ཚུལ་གསོལ་འདེབས་རྩེ་གཅིག་བྱས་པས།
མྱེ་རྨ་ཆེན་སྤོམ་ར་དེས་འོག་ལ་ཤ་བོ་དཀར་པོ་དུང་གི་རྭ་ཅན་དེ་་་་་་་
ཆིབས་ཤིང་། ཤ་བོ་རྩེད་འགྲོ་གོར་རེ་ཕྱག་གཡས་ལ་གནམ་ལྕགས་ཀྱི་
རལ་གྲི་བཟུང་། ཕྱག་གཡོན་ལ་དགྲ་འགོག་གི་ལྕགས་ཀྱུ་དམར་པོའི་
ཞགས་པ་དེ་བཟུང་། སྤྱན་གསུམ་མེ་འོད་འབར་བ་ལྟར་གྱིས། གཉན་
དམག་འབུམ་གྱིས་བསྐོར་ཞིང་། ལྷ་སྲས་དགྲ་ལྷ་རྩེ་རྒྱལ་ལ་གསར་ཚིག་
ལུང་བསྟན་གྱི་གླུ་འདི་ལྟར་གནང་ངོ་། །
ཨོཾ་མ་ཎི་པདྨེ་ཧཱུྃ་ཧྲཱིཿ
གླུ་ཨ་ལ་ལ་མོ་ཨ་ལ་ལེན། །
གླུ་ཐ་ལ་ལ་མོ་ཐ་ལ་ལེན། །
ལྷ་ཡར་མཁྱེན་ལྷ་ཆེན་ཚངས་པ་མཁྱེན། །
ལྷ་ཆེན་ཚངས་པ་དཀར་པོ་མཁྱེན། །
མར་མཁྱེན་ཀླུ་ཆེན་གཙུག་ན་མཁྱེན། །
ཀླུ་ཆེན་གཙུག་ན་རིན་ཆེན་མཁྱེན། །
ཕར་ཕྱོགས་གཉན་ཆེན་གེ་མཛོ་མཁྱེན། །
དེ་རིང་ང་ཡི་གླུ་སྣ་དྲོངས། །
གནས་ཟངས་རི་འབར་བའི་ཡང་སྟེང་ལས། །